sagorsarker/bangla-wikipedia huggingface dataset:
হাড়মাসড়া

হাড়মাসড়া পশ্চিমবঙ্গের বাঁকুড়া জেলার খাতড়া মহকুমার অন্তর্গত তালড্যাংড়া পঞ্চায়েত সমিতির অন্তঃপাতী একটি গ্রাম পঞ্চায়েত।
হাড়মাসড়া গ্রাম পঞ্চায়েতের অধীনস্থ গ্রামগুলি হল কাদামারা, সুলগি, কিয়াশোল, মারাশোল, হাড়মাসড়া, কেশেতারা, ভীমারা, চুনালি, দোলবাগিচা, জারকাপাকসারা, করনজাবেদিয়া, বাঘডোবা, ঘাগর, পাথরকুড়া, তিলাবানি, কুলদিহা, চাক্কুলদিহা, শুশুনিয়া, মহিষাকানালি, বালিবাঁধ, নবগ্রাম, মাইবান্ধি, খিচকা, রামপুর কোলসুলি ও জামুয়া।
হাড়মাসড়ার কাছে শিলাই নদীতে কয়েকটি ছোটো অথচ নয়নাভিরাম জলপ্রপাত রয়েছে।
অতীতে বাঁকুড়া জেলা ছিল জৈনধর্মের একটি কেন্দ্র। জেলায় একাধিক জৈন ধ্বংসাবশেষ ছড়িয়ে ছিটিয়ে থাকতে দেখা যায়। প্রাচীন জৈন কেন্দ্রের ধ্বংসাবশেষ পাওয়া গিয়েছে হাড়মাসড়া, সোনাতাপাল, বহুলাড়া, ধারাপাট ও পরেশনাথ (অম্বিকানগরের কাছে) গ্রামে। এই সব প্রাচীন মন্দিরের জৈন দেবতারা আজকাল হিন্দু দেবতা রূপে পূজিত হন।
ঝিলিমিলি

ঝিলিমিলি পশ্চিমবঙ্গের বাঁকুড়া জেলার খাতড়া মহকুমার একটি পর্যটন কেন্দ্র।
ঝিলিমিলির গড় উচ্চতা ২২৮ মিটার (৭৪৮ ফুট)। কংসাবতী নদীর তীরে মুকুটমণিপুর থেকে ১৫ কিলোমিটার (৯.৩ মাইল), বাঁকড়া থেকে ৭০ কিলোমিটার (৪৩ মাইল), খাতড়া থেকে ৩০ কিলোমিটার (১৯ মাইল) এবং রানিবাঁধ থেকে ১২ কিলোমিটার (৭.৫ মাইল) দূরে অবস্থিত।
রানিবাঁধ থেকে ঝিলিমিলি যাওয়ার পথের দুধারে অরণ্যের নয়নাভিরাম দৃশ্য দেখা যায়। এই বনের মধ্য দিয়ে কংসাবতী নদী প্রবাহিত। নদীর দুই তীর আদর্শ চড়ুইভাতি কেন্দ্র। ঝিলিমিলির ওয়াচ টাওয়ার থেকে আশেপাশের অঞ্চলের মনোরম দৃশ্য দেখা যায়। ঝিলিমিলি শান্ত নির্জন জায়গা বলে, শহরবাসীরা এখানে নির্জনতার সন্ধানে আসেন।
জানুয়ারি মাসের মাঝামাঝি সময় এই অঞ্চলে টুসু পরব অনুষ্ঠিত হয়। এই উৎসবে টুসুর পূজা করা হয়। মকর সংক্রান্তির দিন সাঁওতালদের মেলা হয়।
ধলভূম

ধলভূম হল অধুনা পশ্চিমবঙ্গের বাঁকুড়া জেলার অন্তর্গত খাতড়া মহকুমার সুপুর ও অম্বিকানগর পরগনা দু’টির প্রাচীন নাম। কালক্রমে এই রাজ্যের ক্ষেত্র প্রসারিত হয় এবং পশ্চিম মেদিনীপুর জেলা ও ঝাড়্গ্রাম জেলা (পশ্চিমবঙ্গ) এবং পূর্ব সিংভূম জেলার দক্ষিণ-পূর্বাঞ্চল (ভারতের ঝাড়খণ্ড রাজ্য) সেই রাজ্যের অন্তর্ভুক্ত হয়।
প্রচলিত বিশ্বাস অনুসারে, ধলভূমের আদি রাজা ছিলেন চিন্তামণি ধোবা। তিনি ছিলেন রজক সম্প্রদায়ভুক্ত ব্যক্তি। সুপুর ও অম্বিকানগর পরগনায় সুদীর্ঘকাল যে "পাই" (শস্যকণার পরিমাণ) প্রচলিত ছিল, তার নামও ছিল "চিন্তামণি পাই"। একটি শাখা সুপুর অঞ্চলে রাজত্ব করতে থাকে। অন্য শাখাটি অম্বিকানগর থেকে রাজত্ব করতে শুরু করে। দুই পরিবারই বিষ্ণুপুর, রাইপুর, শ্যামসুন্দরপুর ও অন্যান্য অঞ্চলের রাজবংশের সঙ্গে আত্মীয়তার সূত্রে আবদ্ধ ছিল। তারা প্রায় ৭০০ বছর ধরে রাজত্ব করেছিলেন। একই পরিবারের একটি শাখা চিলকিগড় বা জামবনি শাসন করত।
ধলভূমের রাজাদের কূলদেবতা ছিলেন রঙ্কিনী দেবী। কথিত আছে, প্রতি বছর দেবীর সামনে নরবলি দেওয়া হত।
ধলভূমগড় হল ঝাড়খণ্ডের পূর্ব সিংভূম জেলার একটি সমষ্টি উন্নয়ন ব্লক। এই ব্লকটি পশ্চিমবঙ্গ ও ওডিশার সীমান্তবর্তী। শহরটি ৩৩ নং জাতীয় সড়কের উপর অবস্থিত। এই শহরে একটি রেল স্টেশন রয়েছে।
টমাস ট্রান্সট্রোমার

টমাস ট্রান্সট্রোমার (সুয়েডীয় ভাষায়: Tomas Tranströmer) (জন্ম: ১৫ই এপ্রিল, ১৯৩১) বিংশ শতাব্দীর অন্যতম প্রধান সুয়েডীয় কবি, লেখক ও অনুবাদক। সুইডেন সহ সারা বিশ্বের সমসাময়িক কাব্যজগতে তার প্রভাব গভীর। ১৯৩১ খ্রিষ্টাব্দের ১৫ এপ্রিল তার জন্ম হয় স্টকহম শহরে। ১৯৯০-এ মস্তিষ্কে রক্তক্ষরণ হলে তার বাকযন্ত্র ক্ষতিগ্রস্ত হয়ে পড়ে, কিন্তু তার লেখালেখি অব্যাহত থাকে। মধ্য ১৯৯০ থেকে তিনি সাহিত্যে নোবেল পুরস্কারের জন্য বিবেচিত হচ্ছেন। অনুমান করা হচ্ছিল যে, ২০১০ খ্রিষ্টাব্দে কবিতার জন্য নোবেল পুরস্কার পাওয়ার সম্ভাবনা তারই সর্বাধিক। পেশায় তিনি একজন মনোবিজ্ঞানী ছিলেন। অবশেষে ২০১১ সালে তিনি সাহিত্যে নোবেল পুরস্কার পান।
জলাভূমি

জলাভূমি হলো এমন একটি স্থান বা এলাকা, যার মাটি মৌসুমভিত্তিক বা স্থায়ীভাবে আর্দ্র বা ভেজা থাকে। রামসার কনভেনশন অনুযায়ী জলাভূমি বলতে বোঝায় নীচু ভূমি; যার পানির উৎস প্রাকৃতিক কিংবা কৃত্রিম; পানির স্থায়িত্বকাল সারাবছর কিংবা মৌসুমভিত্তিক; পানি স্থির কিংবা গতিশীল; স্বাদু, আধা-লবণাক্ত বা লবণাক্ত, এছাড়াও কম গভীরতাসম্পন্ন সামুদ্রিক এলাকা যার গভীরতা ৬ মিটারের কম ও অল্প স্রোতযুক্ত।
সমস্ত পৃথিবী জুড়ে রয়েছে বিভিন্ন ধরনের জলাভূমি,যেমন: মার্শ, মোহনা, কাদা-চর, ফেন্স, পকোসিন্স, সোয়াম্পস, ডেলটাস, প্রবাল দ্বীপ, বিলাবঙ্গস, লেগুন, অগভীর সমুদ্র, বগ (bogs), হ্রদ ইত্যাদি। বাংলাদেশের বিভিন্ন প্রকারের জলাভূমির মধ্যে রয়েছে প্লাবনভূমি, নীচু জলা, বিল, হাওর, বাঁওড়, জলমগ্ন এলাকা, উন্মুক্ত জলাশয়, নদীতীরের কাদাময় জলা, জোয়ারভাটায় প্লাবিত নীচু সমতলভূমি এবং লবণাক্ত জলাধার।
সাধারণত যেখানেই পানি, সেখানেই মাছের আবাস। তাই মৎস্যখাতে জলাভূমির গুরুত্ব অপরিসীম। সারা পৃথিবীর মোট আহরিত মাছের দুই তৃতীয়াংশ আসে জলাভূমি থেকে। তাছাড়া পানির রাসায়নিক উপাদান নিয়ন্ত্রণ ও অতিরিক্ত পুষ্টি উপাদান শোষণ করে পানির গুণাগুণ বৃদ্ধিতে সহায়তার মাধ্যমে মাছের উৎপাদন বৃদ্ধিসহ দূষিত পানি বিশুদ্ধকরণেও ভূমিকা রাখে। এছাড়াও বিপন্ন ও বিলুপ্তপ্রায় মৎস্য প্রজাতি সংরক্ষণেও সংরক্ষিত জলাভূমি গুরুত্বপূর্ণ ভূমিকা পালন করে। বর্ষার সময় অতিরিক্ত পানি ধারণ করে বন্যা নিয়ন্ত্রণে ভূমিকা রাখে জলাভূমি। সাধারণত জলাভূমির পানির মধ্যে জলজ বাস্তুসংস্থানের প্রাথমিক খাদ্য উৎপাদক তৈরি হয়ে থাকে, যা ধারাবাহিক গতিতে জন্ম দেয় খাদ্যের অন্যান্য শৃঙ্খল। খাদ্য উৎপাদনশীলতার হিসাবে পৃথিবীর মোট উৎপাদনের ২৪% নিয়ন্ত্রণ করে থাকে জলাভূমি, যা মাছ ও অন্যান্য জলজ প্রাণীর প্রয়োজনীয় খাদ্যের প্রধান উৎস হিসেবে কাজ করে|এছাড়াও পৃথিবীর প্রায় ৩ বিলিয়ন মানুষের (যা মোট জনসংখ্যার অর্ধেক) প্রধান খাদ্য ভাত, যা আসে ধান থেকে আর এই ধানের বেশিরভাগই উৎপাদিত হয় জলাভূমিতে। পৃথিবীর শীতপ্রধান দেশগুলো থেকে প্রচণ্ড শীতের হাত থেকে বাঁচার জন্য যেসব পরিযায়ী পাখিরা উষ্ণতর দেশগুলোতে আসে, তাদের প্রধান আশ্রয়স্থল হয় এইসব জলাভূমিগুলো।
এসব ছাড়াও জলাভূমিতে জন্মানো নানাবিধ উদ্ভিদ রান্নার জ্বালানি হিসেবে ব্যবহৃত হয়। কাগজ তৈরির উপাদান হিসেবে ব্যবহৃত হয়ে থাকে অনেক জলজ উদ্ভিদ। এছাড়াও পাট পঁচাতে এমনকি চামড়া প্রক্রিয়াজাতকরণের ক্ষেত্রেও জলাভূমি ব্যবহৃত হয়ে থাকে। সহজ ও স্বল্পব্যয়ের যোগাযোগের মাধ্যম হিসেবে জলাভূমি ভূমিকা রাখে, বাংলাদেশের কাপ্তাই লেক এর উত্তম উদাহরণ।
ব্যবহারিক এইসব গুরুত্ব ছাপিয়ে তাত্ত্বিক গুরুত্বের বিচারে বিবেচ্য যে, জলাভূমিকে কেন্দ্র করেই গড়ে উঠেছে পৃথিবীর অনেক সভ্যতা ও সংস্কৃতি। এছাড়াও একটি দেশের পর্যটন শিল্প ও বিনোদনের একটা বড় কেন্দ্র বলা যায় এইসব জলাভূমিগুলো।
রামসার কনভেনশন

রামসার কনভেনশন () হলো বিশ্বব্যাপী জৈবপরিবেশ রক্ষার একটি সম্মিলিত প্রয়াস। ১৯৭১ খ্রিস্টাব্দে ইরানের রামসারে পৃথিবীর বিভিন্ন দেশসমূহ "কনভেনশন অন ওয়েটল্যান্ডস" নামক একটি আন্তর্জাতিক চুক্তিতে স্বাক্ষর করে। পরবর্তিতে এই চুক্তিতে যুক্তরাষ্ট্রসহ মোট ১৫৮টি দেশ স্বাক্ষর করে এবং পৃথিবীর ১৬৯ মিলিয়ন হেক্টর এলাকা জুড়ে বিস্তৃত ১,৮২৮টি স্থান আন্তর্জাতিক গুরুত্বপূর্ণ জলাভূমি হিসেবে তালিকাভুক্ত করা হয়।
রামসার কনভেনশন যে লক্ষ্য নিয়ে কাজ করে, তা হলো:
আন্তর্জাতিক গুরুত্বের জলাভূমির তালিকায় ২০১৮ সালের মে মাসে ২,৩৩১ টি রামসার সাইট অন্তর্ভুক্ত ছিল যা ২.১ মিলিয়ন বর্গ কিলোমিটার (৮১০,০০০ বর্গ মাইল) জুড়ে বিস্তৃত ছিল। সবচেয়ে বেশি সাইটযুক্ত দুইটি দেশ হচ্ছে যুক্তরাজ্য (১৭৫টি) এবং মেক্সিকো (১৪২টি)। তালিকাভুক্ত জলাভূমির সবচেয়ে বড় আয়তনের দেশ বলিভিয়া, যেখানে প্রায় ১,৪৮,০০০ বর্গ কিলোমিটার (৫৭,০০০ বর্গমাইল) রয়েছে।
রামসার সাইট ইনফরমেশন সার্ভিস (আরএসআইএস) একটি অনুসন্ধানযোগ্য ডাটাবেস যা প্রতিটি রামসার সাইটে তথ্য সরবরাহ করে।
২০১৬ সালের হিসাবে ১৮ টি আন্তঃসীমান্ত রামসার সাইট রয়েছে এবং ভূমধ্যসাগর, এশিয়া, আফ্রিকা এবং দক্ষিণ আমেরিকার অঞ্চলগুলি জুড়ে ১৫ টি রামসার আঞ্চলিক উদ্যোগ রয়েছে।
রামসার কনভেনশন আন্তর্জাতিক সংস্থার অংশীদার (international organization partners,আইওপি) নামে পরিচিত আরও ছয়টি সংস্থার সাথে ঘনিষ্ঠভাবে কাজ করে। এগুলি হল:
এই সংস্থাগুলি বিশেষজ্ঞ প্রযুক্তিগত পরামর্শ প্রদান করে, ক্ষেত্র অধ্যয়ন বাস্তবায়নে সহায়তা করে এবং আর্থিক সহায়তা প্রদান করে সম্মেলনের কাজকে সমর্থন করে। আইওপিগুলি দলগুলির সম্মেলনের সমস্ত সভায় পর্যবেক্ষক হিসাবে এবং বৈজ্ঞানিক ও প্রযুক্তিগত পর্যালোচনা প্যানেলের পূর্ণ সদস্য হিসাবে নিয়মিত অংশগ্রহণ করে।
কনভেনশনটি অংশীদারদের একটি নেটওয়ার্কের সাথে সহযোগিতা করে:
অনড্রে গাইম

অনড্রে কনস্ট্যানটিন গাইম (; আন্দ্রেই কোনস্তান্তিনোভিচ গেইম) একজন ইহুদী ও রুশ বংশোদ্ভূত ওলন্দাজ-ব্রিটিশ পদার্থবিজ্ঞানী। তিনি বর্তমানে যুক্তরাজ্যের ইংল্যান্ডের ম্যানচেস্টার বিশ্ববিদ্যালয়ের পদার্থবিজ্ঞান ও জ্যোতির্বিজ্ঞান বিদ্যালয় কাজ করছেন। তিনি যুক্তরাজ্যের জাতীয় গ্রাফিন গবেষণা প্রতিষ্ঠানের (ন্যাশনাল গ্রাফিন ইনস্টিটিউট) রয়াল সোসাইটি অধ্যাপক ও রিজিয়াস পদার্থবিজ্ঞান অধ্যাপক।
গাইম গ্রাফিন সম্পর্কিত গবেষণার জন্য সর্বাধিক পরিচিত। তিনি গেকো টেপ ও তিরশ্চুম্বকীয় উত্তোলনের (ডায়াম্যাগনেটিক লেভিটেশন) উপরেও গবেষণাকর্ম সম্পাদন করেছেন। ২০১০ সালের ৫ই অক্টোবর তিনি ও তাঁর সহকর্মী কনস্টানটিন নভোসেলভ যুগ্মভাবে পদার্থবিজ্ঞানে নোবেল পুরস্কার অর্জন করেন। নোবেল কমিটি তার কর্মের স্বীকৃতি হিসেবে বলে যে "দ্বিমাত্রিক গঠনবিশিষ্ট পদার্থ গ্রাফিনের উপর তাঁর অসাধারণ পরীক্ষার জন্য তাঁকে নোবেল পুরস্কারে ভূষিত করা হল"। তিনি ২০০০ সালে একটি ব্যাঙকে সেটির অন্তর্নিহিত চুম্বকত্ব ব্যবহার করে উত্তোলন করার জন্য ইগ নোবেল পুরস্কার লাভ করেন; অপেক্ষাকৃত তুচ্ছ, হাস্যকর কিন্তু চিন্তা উদ্রেককারী গবেষণাকর্মের জন্য এই ব্যঙ্গাত্মক পুরস্কারটি প্রদান করা হয়। গাইম-ই একমাত্র বিজ্ঞানী যিনি একই সাথে নোবেল ও ইগ নোবেল পুরস্কার বিজয় করেছেন।
কনস্টানটিন নভোসেলভ

কনস্টানটিন নভোসেলভ ( একজন রুশ-ব্রিটিশ পদার্থবিজ্ঞানী। গ্রাফিন সম্পর্কিত গবেষণার জন্য তিনি সর্বাধিক পরিচিত। তিনি ও তার সহকর্মী আন্দ্রেঁ গেইম যুগ্মভাবে ২০১০ সালের ৫ অক্টোবর পদার্থবিজ্ঞানে নোবেল পুরস্কার অর্জন করেন। তিনি বর্তমানে ইউনিভার্সিটি অফ ম্যানচেস্টারে অধ্যাপক হিসেবে কর্মরত। তিনি রয়াল সোসাইটির একজন গবেষণা ফেলো।
রিচার্ড এফ. হেক

রিচার্ড এফ. হেক (; ১৫ আগস্ট ১৯৩১ - ১০ অক্টোবর ২০১৫) হলেন একজন মার্কিন রসায়নবিদ। তার উদ্ভাবিত হেক বিক্রিয়ার জন্য তিনি সর্বাধিক পরিচিত। এই বিক্রিয়ায় অ্যালকিনের সাথে প্যালাডিয়ামের উপস্থিতিতে অ্যা্রাইল হ্যালাইডের বিক্রিয়া ঘটানো হয়। তিনি, এই-ইচি নেগিসি ও আকিরা সুজুকির সাথে যৌথভাবে ২০১০ সালে রসায়নে নোবেল পুরস্কার অর্জন করেন। প্যালাডিয়াম প্রভাবকের উপস্থিতিতে কাপলিং বিক্রিয়া নামক বিশেষ ধরনের এক জৈব সংশ্লেষণ বিক্রিয়ার উদ্ভাবনের জন্য তাদের নোবেল পুরস্কারে ভূষিত করা হয়।
এই-ইচি নেগিশি

নেগিশি চীনের চাংচুনে জন্মগ্রহণ করেছিলেন। তিনি ১৯৫৮ টোকিও বিশ্ববিদ্যালয় থেকে স্নাতক সম্পন্ন করেন। এরপর তিনি জাপানি রাসায়নিক ও ঔষধ কোম্পানি তেইজিন-এ শিক্ষানবিশ গ্রহণ করেন। তিনি উচ্চশিক্ষার জন্য মার্কিন যুক্তরাষ্ট্র চলে যান। যুক্তরাষ্ট্রের পেনসিলভেনিয়া বিশ্ববিদ্যালয় থেকে নেগিশি ১৯৬৩ সালে পিএইচডি ডিগ্রী লাভ করেন। পার্ডু ইউনিভার্সিটিতে তিনি স্নাতকত্তোর গবেষক হন। ১৯৬৮ সালে তিনি এই বিশ্ববিদ্যালয়ের সহকারী অধ্যাপক হিসেবে যোগদান করেন। এখানে তিনি নোবেল বিজয়ী হার্বার্ট সি. ব্রাউনের সাথে গবেষণা করেন। ১৯৭২ সালে নেগিশি সাইরাকিউস ইউনিভার্সিটির সহকারী অধ্যাপক হন। ১৯৭৯ সালে তিনি এই বিশ্ববিদ্যালয়ের অধ্যাপক হন। একই সালে তিনি পার্ডু ইউনিভার্সিটিতে ফিরে যান।
২০০০ সালে নেগিশি রয়াল সোসাইটি অফ কেমিস্ট্রির স্যার এডওয়ার্ড ফ্র্যাঙ্কল্যাণ প্রাইজ লেকচারশিপ অর্জন করেন।
ঙ্গোগে ওয়া থিয়ঙ'অ

ঙ্গোগে ওয়া থিয়ঙ'অ (গেকোইয়ো: , ; জন্ম জেমস ঙ্গোগে ৫ই জানুয়ারি ১৯৩৮ — মৃত্যু ২৮শে মে ২০২৫) একজন কেনীয় ঔপন্যাসিক, উত্তর-ঔপনেবেশিক তাত্ত্বিক, আকাদেমিক এবং সামজিক আন্দোলনকারী। তাঁর জন্ম কেনিয়ায় ১৯৩৮ খ্রিষ্টাব্দে, এক কৃষক পরিবারে। জন্মের পর তাঁর নাম রাখা হয়েছিল জেমস গুগি। ঔপনেবিশক স্মৃতি মুছে ফেলার লক্ষ্য নিয়ে ১৯৭৬ সালে তিনি নাম পরিবর্তন করেন। সাহিত্যের নানা শাখায় তাঁর বিচরণ তাৎপর্যপূর্ণ। তাঁর উপন্যাস, নাটক, প্রবন্ধ, সমালোচনা, ছোটগল্প এবং শিশুতোষ রচনাবলী সারা বিশ্বে ব্যাপকভাবে পরিচিত ও নন্দিত। তার প্রকাশিত গ্রন্থের সংখ্যা ৪৫। তিনি প্রথমে ইংরেজিতে লিখতে শুরু করেছিলেন কিন্তু ১৯৭৭-এ "আমি যখন মন চায় বিয়ে করবো" গ্রন্থটির কারণে তাকে কারাবন্দী করা হলে তিনি মাতৃভাষায় লেখার সিদ্ধান্ত নেন। "ক্রুশকাঠের শয়তান" গ্রন্থটি তিনি রচনা করেছিলেন বন্দীদশায়, টয়লেট পেপারের ওপর। 
তাঁর প্রথম উপন্যাস "কেঁদো না, বাছা" প্রকাশিত হয় ১৯৬৪ খ্রিষ্টাব্দে। এই ঐতিহাসিক উপন্যাসটি একজন শক্তিশালী ও রাজনৈতিক কথাসাহিত্যিকের আত্মপ্রকাশ ঘোষণা করেছিল। তিনি এ উপন্যাসে কেনিয়ার মানুষ ও ব্রিটিশ উপনিবেশের সম্পর্ক উপজীব্য করেছেন। তিনি ম্যাকারিরি বিশ্ববিদ্যালয় এবং ইউনিভার্সিটি অব লিডস্‌-এ অধ্যয়ন করেছেন। বর্তমানে তিনি ক্যালিফোর্নিয়া বিশ্ববিদ্যালয়ে (আর্ভিং) "ডিস্টিংগুইশড্‌ প্রফেসর" হিসাবে শিক্ষকতা করছেন। তাঁর বিষয় তুলনামূলক সাহিত্যতত্ত্ব। তিনি ২০১০ খ্রিষ্টাব্দের সাহিত্যের নোবেল পুরস্কারের জন্য শর্টলিস্টেড হয়েছেন। একুশ শতাব্দীতে সম্ভাব্য নোবেল প্রাপকদের তালিকায় তাঁর নাম প্রায় প্রতি বছরেই উচ্চারিত হয়েছে।
তাঁর স্মৃতিকথা "যুদ্ধে কালের স্বপ্ন" উপনিবেশবিরোধী সংগ্রামের একটি শিল্পীত দলিল। তার "উইজার্ড অব দ্য ক্রো" একটি নিপূর্ণ রচনা হিসাবে স্বীকৃত। তাঁর সাহিত্যকীর্তির স্বীকৃতিস্বরূপ তিনি ২০০১ খ্রিষ্টাব্দে নোনিনো ইন্টারন্যাশনাল প্রাইয ফর লিটেরেচার লাভ করেছেন। এছাড়া ২০০৯ পর্যন্ত ৭টি বিশ্ববিদ্যালয় তাকে সম্মানসূক ডিগ্রী প্রদান করেছে।
জ্যাকি চ্যান

জ্যাকি চ্যান, এসবিএস, এমবিই (জন্ম: চ্যাং কং-স্যাং, ; ৭ এপ্রিল, ১৯৫৪) একজন হং কং ভিত্তিক অভিনেতা, অ্যাকশন কোরিওগ্রাফার, মার্শাল আর্টিস্ট, চলচ্চিত্র প্রণেতা, রঙ্গ অভিনেতা, চলচ্চিত্র পরিচালক, প্রযোজক, চিত্রনাট্য লেখক, উদ্যেক্তা, কণ্ঠশিল্পী, ও স্টান্ট পারফর্মার।
তার চলচ্চিত্রগুলোতে তিনি শারীরিক কসরতপূর্ণ মারামারির দৃশ্য, হাস্যরসাত্মক ভঙ্গি ও আবির্ভাব, অপ্রচলিত অস্ত্রের ব্যবহার, ও স্টান্ট দৃশ্যের জন্য সুপরিচিত। ষাটের দশক থেকে শুরু করে জ্যাকি চ্যান আজ পর্যন্ত একশরও বেশি চলচ্চিত্রে অভিনয় করেছেন। তার অভিনেতা পরিচয় তাকে হং কং অ্যাভিনিউ অফ স্টার ও হলিউড ওয়াক অফ ফেম-এ স্থান করে দিয়েছে।
চ্যান একজন সাংস্কৃতিক আইকন হিসেবে পরিচিত। অভিনয় ছাড়াও সংস্কৃতির বিভিন্ন দিকে তার পদচারণা রয়েছে। অভিনয়ের পাশাপাশি তিনি একজন পপ সঙ্গীতশিল্পী। চীনে একজন ক্যান্টোপপ ও ম্যান্ডোপপ তারকা হিসেবেও তিনি জনপ্রিয়। তার বেশ কিছু নিজস্ব অ্যালবাম রয়েছে। এছাড়াও তার অভিনীত অনেক চরচ্চিত্রের থিম সঙ্গীতেও তিনি কণ্ঠ দিয়েছেন। বাস্তব উপস্থিতির পাশাপাশি অনেক কার্টুন ও ভিডিও গেমেও জ্যাকি চ্যানর উপস্থিতি বিদ্যমান।
চ্যান ক্যান্টনীয়, ম্যান্ডারিন, ইংরেজি এবং আমেরিকান সাইন ল্যাঙ্গুয়েজ এবং কিছু জার্মান, কোরিয়ান, জাপানি, স্প্যানিশ এবং থাই ভাষায় কথা বলতে পারেন। চ্যান একজন ফুটবল ভক্ত এবং হংকং জাতীয় ফুটবল দল, ইংল্যান্ড জাতীয় ফুটবল দল এবং ম্যানচেস্টার সিটিকে সমর্থন করেন।
নাওতো কান

জাপানের ইয়েমাগুচির উবে শহরে নাওতো কান ১৯৪৬ সালের ১০ অক্টোবরে জন্মগ্রহণ করেন। তার বাবা হিসাও কান ছিলেন একজন কাচ নির্মাতা কোম্পানির প্রধান নির্বাহী কর্মকর্তা। নাওতো কান ১৯৭০ সালে টোকিও ইনস্টিটিউট অফ টেকনোলোজি থেকে স্নাতক সম্পন্ন করেন।
স্নাতক সম্পন্ন করার পর নাওতো কান প্টেন্ট অফিসার হিসেবে কর্মজীবন শুরু করেন। তিনি চার বছর এই চাকরিতে ছিলেন করেন। তিনি ১৯৭৬ ও ১৯৭৯ সালের সাধারণ নির্বাচনে পরাজিত হন। ১৯৮০ সালে জাপানের সংসদের নিম্ন কক্ষে তিনি একটী আসন লাভ করেন। সেসময় তিনি সোস্যালিস্ট ডেমোক্রেটীক ফেডারেশনের একজন সদস্য ছিলেন। ১৯৯৬ সালে তিনি দেশব্যাপী জনপ্রিয়তা লাভ করেন।
১৯৯৮ সালে কানের ভাবমূর্তি দারুণভাবে ক্ষতিগ্রস্ত হয়। ইউকিও হাতোয়ামা জাপানের ডেমোক্রেটিক পার্টির নেতা হিসেবে পদত্যাগ করলে কান এই পদ লাভ করেন। ২০০৪ সালে কানকে এই পদ থেকে পদত্যাগ করতে বাধ্য করা হয়। ২০০৫ সালে কান একটী নতুন গণতান্ত্রিক দল গঠন করেন, এর নাম ডানকাই পার্টি।
নাওতো কান বিশ্বাস করেন যে, জাপানের সামরিক বাহিনী আন্তর্জাতিক অঙ্গনে আরো উল্লেখযোগ্য ভূমিকা রাখবে।
কান ১৯৭০ সালে নবুকো কে বিয়ে করেন। নবুকো ওকাহামা শহরে বেড়ে উঠে এবং সুডা কলেজে পড়ার সময় তার সাথে কানের সম্পর্ক হয়। এই দম্পতির দুটো ছেলে রয়েছে জেনটারো ও শিনজিরো। জেনটারো নাগরিক অধিকার সংক্রান্ত কাজের সাথে জড়িত যদিও ২০০৩ ও ২০০৫ সালের লোয়ার হাউজ নির্বাচনে সে পরাজয় বরন করে। শিনজিরো টোকিও এর নেরিমা তে একটি পশু হাসপাতালে চাকরি করে।
অল্পতেই মেজাজ হারানোর জন্য কান এর একটি ছদ্মনাম ছিল সেটি হল "ইরা-কান"। কানের গো,শোগি,ওরিগামি ইত্যাদি খেলার শখ রয়েছে। কান জটিল মাহজগং পয়েন্ট সিস্টেমের গণনা করার জন্য একটি যন্ত্র তৈরি করে যা ১৯৭৩ সালে একটি পেটেন্টের জন্য প্রয়োগ করা হয়েছিল।
বাইলজাবাব

বাইলজাবাব ( অথবা ; (, "Ba‘al Azabab" , "Ba‘al Zəbûb", অক্ষরিকভাবে "মাছির লর্ড"; , "Beelzeboub"; ) মানে মাছিদের প্রভু আরবি ও হিব্রু ভাষা মতে। তবে এর আরো কিছু প্রাচীন অর্থ আছে, যেমন এটা একটি সেমেটিক দেবতা যার উপাসনা করা হত ইকরনের ফিলিস্টাইন শহরে। পরবর্তীতে বাইবেল ও খ্রিস্টান ধর্মে একে দেখা যায় দানব হিসেবে আবির্ভূত হতে। এই চরিত্রটি আবার নরকের সাতটি যুবরাজের একটি।
বাইবেলে দেখা যায় ইসরায়েলের রাজা আহাজিয়াহ একটি দূর্ঘটনায় আহত হওয়ার পর ইকরন ফিলিস্টাইন শহরে ঈশ্বর বাইলজাবাবের খোঁজে লোক পাঠান এটা জানার জন্য যে তিনি কি আর সুস্থ হবেন। ইয়াওয়েহের কথা অনুযায়ী নবী এলিজা আহাজিয়াহকে মারার ব্যবস্থা করেন কারণ সে ইয়াওয়েহ খোঁজ না করে বাইলজাবাবকে খুঁজছে।
১৬শ শতকের গুপ্তবিদ্যা বিশেষজ্ঞ জোহান ওয়েরের মতে বাইলজাবাব শয়তানের বিরূদ্ধে একটা সফল বিপ্লবের নেতৃত্ব দেয় এবং নরকের সম্রাট লুসিফারের মূল সামরিক কর্মী ও মাছিদের অধিনায়ক। ১৭শ শতকের ভূতের ওজা সেবাস্টাইন মিচালিস তার রচিত পুস্তক অ্যাডমায়ারেবল হিস্টরি ১৬১২ সালেতে বাইলজাবাবকে প্রধান তিনজন পতিত দেবদূতের অন্যতম বলে উল্লেখ করেন, অন্য দু’জন হলেন লুসিফার ও লেভিয়াথন। কবি জন মিল্ট্নের প্যারাডাইস লস্টের একট চরিত্র এই বাইলজাবাব। বাইলজাবাব দোষী ডাইনিদের প্রার্থনার একটি উপাদানও।
ভেডার

ভেডার একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভেডারের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভেডার ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।
ভেডার ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়।
যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে।
২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভেডার ব্যান্ডের মাধ্যমে অনুপ্রাণিত হয়ে।
সিঙ্গাপুর চাঙ্গি বিমানবন্দর

সিঙ্গাপুর চাঙ্গি বিমানবন্দর সিঙ্গাপুরের প্রধান আন্তর্জাতিক বিমানবন্দর। এটি দক্ষিণ-পূর্ব এশিয়ার অন্যতম প্রধান বিমানবন্দর। চাঙ্গি বিমানবন্দর চাঙ্গি বাণিজ্যিক এলাকা থেকে উত্তর-পূর্বে ১৭.২ কিলোমিটার (১০.৭ মাইল) পর্যন্ত বিস্তৃত।
চাঙ্গি এয়ারপোর্ট গ্রুপ এই বিমানবন্দর পরিচালনা করে। চাঙ্গি বিমানবন্দর সিঙ্গাপুর এয়ারলাইন্স, সিঙ্গাপুর এয়ারলাইন্স কার্গো, সিল্কএয়ার, টাইগার এয়ারওয়েজ, ভ্যালুএয়ার-এর প্রধান কেন্দ্র। ২০০৯ এর সেপ্টেম্বর নাগাদ ৯৬টি এয়ারলান্স এই বিমানবন্দর ব্যবহার করে এবং বিশ্বের প্রায় ২০০টি ও ৬০টি দেশ শহর এই বিমানবন্দরের মাধ্যমে সিঙ্গাপুরের সাথে যুক্ত। এটি কানটাস এয়ারওয়েজ-এর দ্বিতীয় প্রধান কেন্দ্র। কানটাস এয়ারওয়েজ এই বিমানবন্দরের সবচেয়ে বড় বিদেশি এয়ারলাইন্স। এই বিমানবন্দরে দুই মিলিয়নেরও অধিক যাত্রী কানটাস এয়ারলান্সের মাধ্যমে যাতায়াত করে। চাঙ্গি বিমানবন্দর সিঙ্গাপুরের অর্থনীতিতে উল্লেখযোগ্য অবদান রাখে। চাঙ্গি বিমানবন্দরে প্রায় ২৮,০০০ লোক নিযুক্ত, যা ৪.৫ বিলিয়ন ডলারেরও অধিক অর্থ উৎপাদন করে।
২০০৯ সালে চাঙ্গি বিমানবন্দর দিয়ে প্রায় ৩৭,২০৩,৯৭৮ যাত্রী যাতায়াত করেছে, এই সংখ্যা ২০০৮ অর্থবছরের তুলনায় ১.৩% কম। এই বিমানবন্দর বিশ্বের ২১তম এবং এশিয়ার ৫ম ব্যস্ত বিমানবন্দর। এছাড়া এটি বিশ্বের অন্যতম ব্যস্ততম কার্গো বিমানবন্দর। ২০০৯ সালে চাঙ্গি বিমানবন্দর দিয়ে প্রায় ১.৬৬ মিলিয়ন টন মালামাল বহন করা হয়েছে। ২০০৮ এর ৯ জানুয়ারীতে এই বিমানবন্দরের তৃতীয় টার্মিনাল উদ্বোধন করা হয়, এটি প্রায় ১.৭৫ বিলিয়ন সিঙ্গাপুরিয়ান ডলার ব্যয়ে নির্মিত হয়। এছাড়া প্রথম টার্মিনালটিতেও ২৪০ মিলিয়ন ডলার ব্যয়ে নবসংস্কারকৃত দ্বিতীয় টার্মিনালের মত সংস্কার করা হবে।
১৯৮১ সালে উদ্বোধনের পর থেকে গুণগত মান, উৎকৃষ্টতা, অসাধারণ সেবা দ্বারা বিমান পরিবহন শিল্পে চাঙ্গি বিমানবন্দর বিশিষ্টতা অর্জন করেছে। ১৯৮৭ থেকে ২০০৭ পর্যন্ত চাঙ্গি বিমানবন্দর ২৮০টি আন্তর্জাতিক পুরস্কার লাভ করেছে। ২০০৭ পর্যন্ত বিমানবন্দরটি ১৯ বার বেস্ট এয়ারপোর্ট অ্যাওয়ার্ড অর্জন করেছে।
হ্রাচিক জাভাখিয়ান

হ্রাচিক জাভাখিয়ান (, জন্ম ৬ই জুলাই, ১৯৮৪) একজন আর্মেনীয় লাইটওয়েট মুষ্টিযোদ্ধা। তার উল্লেখযোগ্য কৃতিত্বগুলি হল, প্লোভদিভে অনুষ্ঠিত ২০০৬ ইউরোপীয় অপেশাদার মুষ্টিযুদ্ধ চ্যাম্পিয়নশিপে রুপো জয় ও ২০০৮ অলিম্পিকে ব্রোঞ্জ পদক অর্জন।
২০০৬-এর ইউরোতে সেমিফাইনালে তিনি বেলারুশের ভাজেন সাফারিয়ান্টসকে পরাস্ত করেন।
২০০৭ বিশ্ব অপেশাদার মুষ্টিযুদ্ধ চ্যাম্পিয়নশিপে সাদাম আলির মত প্রতিদ্বন্দ্বীকে পরাস্ত করে তিনি কোয়ার্টার ফাইনালে পৌঁছান। শেষ পর্যন্ত, ডমেনিকো ভ্যালেন্টিনোর কাছে তিনি পরাজিত হন। তার এই সাফল্যের জন্য তিনি অলিম্পিকের যোগ্যতা অর্জন করেন।
অলিম্পিকের সেমিফাইনালে ৫:১০ ফলে তিনি আলেক্সেই টিশচেঙ্কোর কাছে পরাজিত হয়ে ব্রোঞ্জ পদক লাভ করেন।
২০০৮ (লাইটওয়েট প্রতিযোগী হিসাবে)
২০০৫ (লাইটওয়েট প্রতিযোগী হিসাবে)
২০০৭ (লাইটওয়েট প্রতিযোগী হিসাবে)
শুম্ভ ও নিশুম্ভ

শুম্ভ ও নিশুম্ভ হলেন দুইজন হিন্দু পৌরাণিক চরিত্র। শাক্ত ধর্মগ্রন্থ দেবীমাহাত্ম্যম্ অনুযায়ী, এঁরা হলেন অসুর ভ্রাতৃদ্বয়। দেবী কৌশিকী(দুর্গা)এর সঙ্গে এঁদের যুদ্ধ হয়েছিল; এবং যুদ্ধের শেষে এঁরা দেবীর হস্তেই পরাজিত ও নিহত হয়েছিলেন। জন স্ট্র্যাটন হাউলে ও ডোনা মেরি উলফের মতে, শুম্ভ ও নিশুম্ভ হলেন ঔদ্ধত্য ও অহংকারের প্রতীক, যাঁরা দেবীর বিনয় ও প্রজ্ঞার নিকট পরাস্ত হন।
দেবীমাহাত্ম্যম্ গ্রন্থের পঞ্চম অধ্যায় থেকে শুম্ভ ও নিশুম্ভের কাহিনির সূচনা। এই দুই ভাই ত্রিলোক অধিকার করার বাসনায় কঠোর তপস্যা করার সিদ্ধান্ত নেন। তারা পুষ্কর নামে এক পবিত্র ক্ষেত্রে গিয়ে এক হাজার বছর তপস্যা করেন। তাদের তপস্যায় তুষ্ট হয়ে ব্রহ্মা তাদের বর দেন যে দেব, দানব কিংবা মানুষ, কেউই তাদের পরাস্ত করতে পারবে না। এরপর দুই ভাই স্বর্গ জয় করে দেবতাদের স্বর্গ থেকে বিতাড়িত করেন। দেবতারা দুর্গার শরণাপন্ন হলেন দুর্গা তাদের সহায়তা করতে সম্মত হন।
এদিকে শুম্ভের অনুচর চণ্ড ও মুণ্ড নামে দুই অসুর পথে দেবীকে দেখতে পান। দেবীর রূপে মোহিত হয়ে তারা শুম্ভের নিকট গিয়ে দেবীর আগমনের বার্তা দেন। শুম্ভ অসুর সুগ্রীবকে দেবীর নিকট প্রেরণ করেন। কিন্তু দেবী তাকে প্রত্যাখ্যান করেন। অসুর ভ্রাতৃদ্বয় স্থির করেন, দেবী স্বেচ্ছায় তাদের নিকট আসতে না চাইলে, তারা দেবীকে হরণ করে আনবেন। তারা ধূম্রলোচন নামক অসুরের অধীনে ষাট হাজার সেনা প্রেরণ করেন দেবীকে হরণ করার জন্য। কিন্তু দেবী ও তার বাহন সিংহ সমগ্র বাহিনীকে ধ্বংস করেদেন। এরপর চণ্ড ও মুণ্ডকে প্রেরণ করা হলে, দেবী তাদেরও হত্যা করেন।
এরপর শুম্ভ ও নিশুম্ভকেই দেবীর সঙ্গে যুদ্ধ করতে আসতে হয়। ব্রহ্মার বরে অসুর ভ্রাতৃদ্বয় দেব, দানব ও পুরুষ মানুষের হাতে অপরাজেয় হলেও, দেবীর বিরুদ্ধে তারা সুরক্ষিত ছিলেন না। তারা সেকথা ভুলে গেছিলেন। 
প্রথমেই দেবীর সিংহকে আক্রমণ করতে গিয়ে দেবী দুর্গা অস্ত্রাঘাতে নিশুম্ভের মৃত্যু ঘটে।
নিশুম্ভের মৃত্যুর পর, তার মৃতদেহ থেকে এক শক্তিশালী দানবের উত্থান ঘটে। কিন্তু দেবী সেই দানবটিকেও শিরোশ্ছেদ করে হত্যা করতে সমর্থ হন। ভাইয়ের মৃত্যুতে ক্রুদ্ধ হয়ে শুম্ভ দেবীকে আক্রমণ করেন। প্রচণ্ড যুদ্ধের পর দেবী ত্রিশূলের তীক্ষ্ণ ফলায় দৈত্যরাজ শুম্ভের বক্ষ বিদ্ধ করেন। শুম্ভ দেবীর ত্রিশূলে বিদ্ধ হয়ে মৃত্যুবরণ করেন। শুম্ভ ও নিশুম্ভের মৃত্যুর পরে ত্রিজগত আবার স্বাভাবিক হয়।
শশী থারুরের ব্যঙ্গ উপন্যাস দ্য গ্রেট ইন্ডিয়ান নভেলে শুম্ভ ও নিশুম্ভ চরিত্রদুটিকে কামনা থেকে উদ্ভূত বিপদের প্রতীক এবং পঞ্চ পাণ্ডবের পারস্পরিক সম্পর্কের অবনতির একটি রূপক হিসেবে ব্যবহার করা হয়েছে।
হিরণ পয়েন্ট

হিরণ পয়েন্ট হল বাংলাদেশের দক্ষিণাঞ্চলে অবস্থিত পৃথিবীর সর্ববৃহৎ লোনা পানির বন সুন্দরবনের দক্ষিণাংশের একটি সংরক্ষিত অভয়ারণ্য। এর আরেক নাম নীলকমল। প্রমত্তা কুঙ্গা নদীর পশ্চিম তীরে, খুলনা রেঞ্জে এর অবস্থান। হিরণ পয়েন্ট, ইউনেস্কো ঘোষিত অন্যতম একটি বিশ্ব ঐতিহ্য।
নীলকমল নদীর আশপাশের জঙ্গলে এখনো হরিণের আধিক্য চোখে পড়ে। এদত অঞ্চলে হরিণের অবাধ বিচরণের জন্যই এ স্থানকে হিরণ পয়েন্ট নামে অভিহিত করা হয়।[এসএম শাহনূর]
হিরণ পয়েন্ট একটি অভয়ারণ্য হওয়ায় এই স্থান অনেক বাঘ, হরিণ, বানর, পাখি এবং সরিসৃপের নিরাপদ আবসস্থল। সুন্দরবন এলাকায় রয়েল বেঙ্গল টাইগার দেখার অন্যতম একটি স্থান হলো এই হিরণ পয়েন্ট। এখানে দেখা পাওয়া যায় চিত্রা হরিণ, বন্য শুকরের; পাখিদের মধ্যে আছে সাদা বুক মাছরাঙা, হলুদ বুক মাছরাঙা, কালোমাথা মাছরাঙা, লার্জ এগ্রেট, কাঁদা খোঁচা, ধ্যানী বক প্রভৃতি। এছাড়া আছে প্রচুর কাঁকড়ার আবাস। আর আছে রঙ-বেরঙের প্রজাপতি।
হিরণ পয়েন্ট থেকে ৩ কিলোমিটার দূরে কেওড়াসুঠিতে রয়েছে একটি পর্যবেক্ষণ টাওয়ার, যা থেকে আশপাশের প্রকৃতি দেখার ব্যবস্থা রয়েছে। সেখানে মংলা বন্দর কর্তৃপক্ষ পরিচালিত তিনটি ভালো রেস্টহাউজ আছে। বন্দর কর্তৃপক্ষের অনুমতিসাপেক্ষে তাতে থাকা যায়।
১৯৯৫ খ্রিষ্টাব্দের ২৪ অক্টোর তারিখে বাংলাদেশের হিরণ পয়েন্ট থেকে ১৯শ শতাব্দের সর্বশেষ পুর্ণগ্রাস সূর্যগ্রহণ দেখা গিয়েছিলো। সূর্যগ্রহণটি ২মিনিট ১০সেকেন্ড স্থায়ী হয়েছিলো।
জন এফ. কেনেডি আন্তর্জাতিক বিমানবন্দর

জন এফ. কেনেডি আন্তর্জাতিক বিমানবন্দর (ইংরেজিতে: John F. Kennedy International Airport) একটি আন্তর্জাতিক বিমানবন্দর যা মার্কিন যুক্তরাষ্ট্রের নিউ ইয়র্ক সিটির লং আইল্যান্ড বরোর কুইন্স কাউন্টিতে অবস্থিত। এটি ম্যানহাটন থেকে ১২ মাইল (১৯ কিমি) দূরে অবস্থিত। এটি যুক্তরাষ্ট্রের সবচেয়ে ব্যস্ততম বিমানবন্দর। এছাড়া এই বিমানবন্দর দিয়েই যুক্তরাষ্ট্রের সর্বাধিক মালামাল পরিবহন করা হয়। ২০০৯ সালে জন এফ. কেনেডি বিমানবন্দর দিয়ে প্রায় ৪৫,৯১৫,০৬৯ যাত্রী যাতায়াত করেছে। এটি পৃথিবীর ১২তম ব্যস্ত বিমানবন্দর।
নব্বইটিরও অধিক এয়ারলাইন্স জন এফ. কেনেডি বিমানবন্দর ব্যবহার করে। এছাড়া এটি জেটব্লু এয়ারওয়েজ, অ্যামেরিকান এয়ারলাইন্স ও ডেল্টা এয়ারলাইন্স-এর প্রধান কেন্দ্র। পূর্বে ইস্টার্ন এয়ারলাইন্স, প্যান অ্যামেরিকান ওয়ার্ল্ড এয়ারওয়েজ এবং ট্রান্স ওয়ার্ল্ড এয়ারলাইন্স এই বিমানবন্দরকে প্রধান কেন্দ্র হিসেবে ব্যবহার করতো। যুক্তরাষ্ট্রের ৩৫তম প্রেসিডেন্ট জন এফ. কেনেডির নামে এই বিমানবন্দরের নামকরণ করা হয়েছে।
পোর্ট অথোরিটি অফ নিউ ইয়র্ক ও নিউ জার্সি এই বিমানবন্দর পরিচালনা করে থাকে। এই সংস্থাটি যুক্তরাষ্ট্রের অপর দুইটি প্রধান বিমানবন্দর – নিউয়ার্ক লিবার্টি ও লাগার্ডিয়া এয়ারপোর্টও পরিচালনা করে।
কেনেডি বিমানবন্দর প্রাথমিক ভাবে "আইডিলেউইল্ড বিমানবন্দর" নামে পরিচিত ছিল। কারণ, একই জায়গাতে পূর্বে আইডিলেউইল্ড নামে গলফ কোর্স ছিল। লাগার্দিয়া বিমান বন্দরের চাপ কমানোর জন্য এই বিমান বন্দর প্রস্তুত করা হয়। ১৯৪৩ সালে ১০০০ একর ভূমির উপর ৬০ মিলিয়ন ডলার খরচের মাধ্যমে প্রাথমিক কাজ শুরু হয়। ১৯৪৩ সালেই পুনরায় বিমান বন্দরের নাম " মেজর জেনারেল আলেকজান্ডার ই অ্যান্ডারসন বিমানবন্দর" রাখা হয়। ১৯৪৮ সালে পুনরায় নাম পরিবর্তন করে " অ্যান্ডারসন ফিল্ড, নিউ ইর্য়ক আন্তর্জাতিক বিমান বন্দর" রাখা হয়। কিন্তু, ১৯৬৩ সাল পর্যন্ত ইহা "আইডিলেউইল্ড বিমানবন্দর" নামে পরিচিত ছিল।
১৯৪৮ সালের ১ জুলাই প্রথম বাণিজ্যিক বিমান যাত্রা করে এই বিমান বন্দর থেকে। 
১৯৬৩ সালের ২৪ ডিসেম্বর থেকে বিমান বন্দরটির বর্তমান নামকরণ করা হয়। রাষ্ট্রপতি কেনেডি নিহত হবার একমাস পর এই পরির্বতন আনা হয়।
২০০৮ গ্রীষ্মকালীন অলিম্পিকে মুষ্টিযুদ্ধ – লাইট ওয়েল্টারওয়েট

২০০৮ গ্রীষ্মকালীন অলিম্পিকে লাইট ওয়েল্টারওয়েট প্রতিযোগিতা ছিল মধ্যবর্তী ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট ওয়েল্টারওয়েট শ্রেণীভুক্ত হত, যারা ৬৪ কিলোগ্রাম (১৪১.১ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
ভক্তি

ভক্তি (সংস্কৃত: भक्ति) হিন্দুধর্মে উপাসনা তথা আরাধনার একটি বিশেষ রীতি । পূজনীয় দেবতা বা ব্যক্তির প্রতি বিশেষ অনুরাগ বা প্রেমকেই ভক্তি বলা হয়। ঈশ্বরের নিকট সম্পূর্ণ আত্মসমর্পণের নামই ভক্তি। ভক্তির পথে যিনি ঈশ্বরোপাসনা করেন, তাকে "ভক্ত" নামে এবং ভক্তিবাদী দর্শনকে "ভক্তিমার্গ" নামে অভিহিত করা হয়। ভক্তিবাদ হিন্দুধর্মের একাধিক শাখাসম্প্রদায়ের মূলভিত্তি। বিভিন্ন সম্প্রদায় ভিন্ন ভিন্ন ভাবে ভক্তিবাদের ব্যাখ্যা প্রদান করে থাকে।
ভক্তিবাদ ঈশ্বরপ্রেমকে প্রথা ও আচার-অনুষ্ঠানের ঊর্ধ্বে স্থান দেয়। ঈশ্বর ও মানুষের মধ্যে প্রেমিক-প্রেমিকা, বন্ধু, পিতামাতা-সন্তান, ও প্রভু-ভৃত্য ইত্যাদি মানবিক সম্পর্ক ভক্তিবাদের প্রধান স্তম্ভ। ঈশ্বরের কোনো নির্দিষ্ট রূপ, ঈশ্বরের নিরাকার রূপ, বা গুরুর প্রতি ভক্তি ("গুরুভক্তি") ভক্তিবাদের অঙ্গ। হিন্দুধর্মে সম্প্রদায়ভেদে ভক্তিবাদের নির্দিষ্ট রূপ প্রচলিত: শৈবেরা শিব ও শিব-সম্পর্কিত দেবদেবীগণের ভক্ত; বৈষ্ণবেরা বিষ্ণু ও তার অবতারগণের ভক্ত এবং শাক্তেরা মহাশক্তির বিভিন্ন রূপের ভক্ত। তবে কোনো নির্দিষ্ট দেবতার প্রতি ভক্তি থাকলে অন্য কোনো দেবতাকে পূজা করা যাবে না – এমন কোনো বিধান হিন্দুধর্মে নেই।
ভগবদ্গীতা প্রথম ধর্মগ্রন্থ যেখানে ""ভক্তি"" শব্দটিকে প্রথম ধর্মীয় পথ অর্থে উল্লেখ করা হয়। এর বিস্তারিত ব্যাখ্যা দেওয়া হয় ভাগবত পুরাণে। ভক্তি আন্দোলনের কালে দক্ষিণ ভারত থেকে ভক্তিবাদের উত্থান ঘটে। এই ভক্তিবাদের প্রবক্তারা ছিলেন বৈষ্ণব অলবর (খ্রিষ্টীয় ষষ্ঠ থেকে নবম শতাব্দী) ও শৈব নায়নার (খ্রিষ্টীয় পঞ্চম থেকে দশম শতাব্দী) সম্প্রদায়ভুক্ত। ভক্তিবাদ ও ভক্তিবাদী সাহিত্য সমগ্র ভারতে ছড়িয়ে দেওয়ার পিছনে এঁরাই ছিলেন প্রধান অনুপ্রেরণা। খ্রিষ্টীয় দ্বাদশ থেকে অষ্টাদশ শতাব্দীর মধ্যবর্তী সময়ে ভক্তি আন্দোলন সমগ্র ভারতেই বিস্তার লাভ করেছিল। ভারতে ভক্তিবাদের প্রভাব অন্যান্য ধর্মগুলির মধ্যেও ছড়িয়ে পড়ে। বর্তমানে ভক্তিবাদ ভারতীয় সমাজের একটি অবিচ্ছেদ্য অঙ্গ। ধর্মীয় থেকে ধর্মনিরপেক্ষ – অনেক বিষয়েই আজ ভক্তিবাদের ছায়া সুস্পষ্ট।
এই ভক্তি লাভের উপায় নির্দেশ করেছেন ভাদুড়ী মহাশয়-মহর্ষি নগেন্দ্রনাথ:
পাঁচমুড়া

পাঁচমুড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার খাতড়া মহকুমার তালডাংরা পঞ্চায়েত সমিতির অন্তর্গত একটি গ্রাম পঞ্চায়েত। বিষ্ণুপুর শহর থেকে দূরে অবস্থিত এই গ্রামটি বাঁকুড়ার ঘোড়া নামে পরিচিত এক ধরনের টেরাকোটা লোকশিল্পের জন্য বিখ্যাত। বর্তমানে এই শিল্পকর্মটি ভারতীয় হস্তশিল্পের জাতীয় প্রতীক।
২০২২ সালে পয়লা জুলাই এই টেরাকোটা গ্রাম পাঁচমুড়াতেই বিশিষ্ট সমাজসেবী ও ব্যবসায়ী ভজন দত্তের একক প্রয়াসে গড়ে তোলা হয়েছে বাংলার বৃন্দাবন, ত্রিধারা মিলন মন্দির।
পাঁচমুড়া গ্রামটি অক্ষাংশ ও দ্রাঘিমাংশে অবস্থিত। এই গ্রামের গড় উচ্চতা ।
পাঁচমুড়া গ্রাম পঞ্চায়েতের অধীনস্থ জনগণনা গ্রামগুলি হল: নূতনগ্রাম, দন্ডুরিয়া, ধোবাজোড়, বাঁশপোকা, কানাইপুর, রাধানগর, আমজোড়, পাঁচমুড়া, আধকারা, কুকুতিয়া, জয়পুর, চাকিয়ামবেদিয়া, লালবাঁধ, দেউলভিড়া, ভেতুয়াডাঙা, জামবেদিয়া, রসিয়াগাড়া, শ্যামসুন্দরপুর ও তাতার।
২০১১ সালের জনগণনা অনুযায়ী, পাঁচমুড়ার মোট জনসংখ্যা ৩,৭১৯। এর মধ্যে ১,৮৫৪ জন (৫০%) পুরুষ এবং ১,৮৬৫ জন (৫০%) মহিলা। এঁদের মধ্যে ৪২৫ জনের বয়স ছয় বছরের কম। পাঁচমুড়ার ২,৫২৫ জন (অন্যূন ছয় বছর বয়সীদের মধ্যে ৭৬.৬৫%) সাক্ষর।
বাঁকুড়ার ঘোড়া নামে পরিচিত টেরাকোটা লোকশিল্পটি অল ইন্ডিয়া হ্যান্ডিক্র্যাফটসের প্রতীক। পাঁচমুড়া গ্রামে উৎপাদিত এই শিল্পকর্মটি সারা বিশ্বে ভারতীয় লোকশিল্পের প্রতীক হিসেবে গৃহসজ্জার উপকরণ হিসেবে ব্যবহৃত হয়।
পাঁচমুড়ায় ড. পশুপতি মণ্ডলের নেতৃত্বে স্থানীয় মানুষের উদ্যোগে ১৯৬৫ সালে পাঁচমুড়া মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। এই কলেজে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, রসায়ন, গণিত ও হিসাববিদ্যায় সাম্মানিক পাঠক্রম এবং কলা, বিজ্ঞান ও বাণিজ্য বিভাগে সাধারণ পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।
পোখরনা

পোখরনা বা পাখান্না পশ্চিমবঙ্গের বাঁকুড়া জেলার সদর মহকুমার অন্তর্গত বড়জোড়া থানার অন্তঃপাতী একটি গ্রাম। গ্রামটি শুশুনিয়া থেকে ৪০ কিলোমিটার (২৫ মাইল) উত্তর-পূর্বে দামোদর নদের দক্ষিণ তীরে অবস্থিত।
মনে করা হয়, প্রাচীন রাঢ়ের রাজা সিংহবর্মনের পুত্র চন্দ্রবর্মণের রাজধানী পুষ্করণা হল আসলে এই পোখরনা গ্রামটি। খ্রিষ্টীয় চতুর্থ শতাব্দীর শুশুনিয়া শিলালেখে এই স্থানের উল্লেখ রয়েছে। এলাহাবাদ প্রশস্তি থেকে জানা যায়, সমুদ্রগুপ্ত চন্দ্রবর্মণকে পরাজিত করে এই অঞ্চলটি গুপ্ত সাম্রাজ্যের অন্তর্ভুক্ত করেন।
২০০৮ গ্রীষ্মকালীন অলিম্পিকে মুষ্টিযুদ্ধ – ওয়েল্টারওয়েট

২০০৮ গ্রীষ্মকালীন অলিম্পিকে ওয়েল্টারওয়েট প্রতিযোগিতা ছিল পঞ্চম সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ওয়েল্টারওয়েট শ্রেণিভুক্ত হত, যারা ৬৯ কিলোগ্রাম (১৫২.১ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মতো এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্তত তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
২০০৮ গ্রীষ্মকালীন অলিম্পিকে মুষ্টিযুদ্ধ – মিডলওয়েট

২০০৮ গ্রীষ্মকালীন অলিম্পিকে মিডলওয়েট প্রতিযোগিতা ছিল চতুর্থ সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় চীন এর বেইজিংএ ওয়ার্কার্স ইন্ডোর এরিনাতে। সেই সব মুষ্টিযোদ্ধা মিডলওয়েট শ্রেণীভুক্ত হত, যারা ৭৫ কিলোগ্রাম (১৬৫.৩ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
২০০৮ গ্রীষ্মকালীন অলিম্পিকে মুষ্টিযুদ্ধ – লাইট হেভিওয়েট

২০০৮ গ্রীষ্মকালীন অলিম্পিকে লাইট হেভিওয়েট প্রতিযোগিতা ছিল তৃতীয় সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট হেভিওয়েট শ্রেণীভুক্ত হত, যারা ৮১ কিলোগ্রাম (১৭৮.৬ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
৩২জনের রাউন্ডে সামোয়ার প্রতিযোগী ফারানি টাভুই নকআউট হয়ে জ্ঞান হারান। এজন্য তাকে হাসপাতালে নিয়ে যেতে হয়।
আব্দেলহাফিদ বেঞ্চাব্লা

আব্দেলহাফিদ বেঞ্চাব্লা (জন্ম ২৬শে সেপ্টেম্বর, ১৯৮৬) একজন আলজেরীয় মুষ্টিযোদ্ধা। ২০০৭ সারা-আফ্রিকা গেমসে রৌপ্য পদক লাভ ও ২০০৮ গ্রীষ্মকালীন অলিম্পিকের যোগ্যতা অর্জন তার জীবনের উল্লেখযোগ্য সাফল্য।
২০০৭ আরব চ্যাম্পিয়নশিপে তিনি মুরাদ সাহরাউই-এর কাছে সেমিফাইনালে পরাজিত হন।
সারা-আফ্রিকা গেমসে তিনি মিশরীয় তারকা রামাদান ইয়াসেরের কাছে ফাইনালে পরাজিত হন।
২০০৮ সালে তিনি প্রাক্তন ওয়েল্টারওয়েট বস্তির সমিরকে পরাস্ত করে বেইজিং অলিম্পিকের যোগ্যতা অর্জন করেন।
২০০৮ গ্রীষ্মকালীন অলিম্পিকে মুষ্টিযুদ্ধ – হেভিওয়েট

২০০৮ গ্রীষ্মকালীন অলিম্পিকে হেভিওয়েট প্রতিযোগিতা ছিল দ্বিতীয় সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা হেভিওয়েট শ্রেণীভুক্ত হত, যারা ৯১ কিলোগ্রাম (২০০.৬ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
গেরিলা যুদ্ধ তৎপরতা

গেরিলা যুদ্ধ () এমন এক ধরনের যুদ্ধ পদ্ধতি যেখানে ভূমি এবং ভৌগোলিক সুবিধা ব্যবহার করে প্রতিপক্ষের ওপরে প্রাধান্য বিস্তার করা হয়। গেরিলাযুদ্ধ অনেক সময়েই দুর্গম বন-জঙ্গল এলাকায় হয়ে থাকে। গেরিলারা যুদ্ধে জয় করার জন্য এবং সামরিক বাহিনীকে মোকাবিলা করার জন্য অনেকরকম সামরিক কৌশল ব্যবহার করে, যেমন অতর্কিত আক্রমণ, অন্তর্ঘাত, হানা, ক্ষুদ্র যুদ্ধ, হিট এবং রান কৌশল, ইত্যাদি।
"'গেরিলা'" শব্দটি স্প্যানিশ শব্দ "'গেরা'"র (অর্থাৎ যুদ্ধ) অপভ্রংশ। "'গেরিলা"' শব্দটির অর্থ খুদে যুদ্ধ। প্রাচীন চীনের সমরনায়ক সুন সু তার দ্য আর্ট অফ ওয়ার (যা খ্রিস্টপূর্ব পঞ্চম শতাব্দীতে লেখা জয়) গ্রন্থে সর্বপ্রথম গেরিলা যুদ্ধের কথা বলেন। এটি সরাসরি আধুনিক গেরিলা যুদ্ধের বিকাশকে অনুপ্রাণিত করেছিল।
এ সশস্ত্র সংঘর্ষে প্রত্যেক পক্ষের চরম ও পরম লক্ষ্য থাকে প্রতিদ্বন্দ্বী পক্ষকে পদানত করে সম্পূর্ণ নির্মূল বা স্বীয় শর্তাধীনে শান্তি স্থাপন করতে বাধ্য করা। এটি নেপোলিয়ান এর সময়ে যখন তিনি স্পেন আক্রমণ করেন তখন তারা এই নীতি প্রয়োগ করে নেপেলিয়ান কে ফ্রান্সে ফিরতে বাধ্য করেন।
বৈদ্যুতিক রিকশা

বৈদ্যুতিক রিকশা একপ্রকার বিদ্যুৎচালিত তিনচাকাবিশিষ্ট বাহন। কম দাম ও বিদ্যুৎচালিত হওয়ার কারণে জ্বালানী খরচ না থাকায় এটি অর্থনৈতিক দিক থেকে বেশ লাভজনক। এ কারণে তা অনেক বেকার যুবকের কর্মসংস্থানের মাধ্যম হয়ে উঠেছে। এছাড়া এই বাহনগুলো শব্দদূষণও করে না। এর ব্যাপক সমাদর, জনপ্রিয়তা ও সহজলভ্যতার কারণে খুব সহজেই এটি প্রচলিত অনেক পৌর যানবাহনের অন্যতম বিকল্প হিসেবে স্থান করে নিয়েছে।
সঠিকভাবে চালু করা হলে বৈদ্যুতিক রিকশা কম বায়ু দূষণ ঘটাবে এবং নিম্নবিত্ত মানুষদের পরিপূরক পরিবহন প্রদান করবে যারা পরিবহন পরিষেবার অভাবে ভুগছেন। এই বৈদ্যুতিক রিকশাগুলির বেশিরভাগই চীন, নেপাল, বাংলাদেশ ও ভারতে তৈরি হয়।
বাংলাদেশ চীন থেকে সরাসরি বা অন্যান্য দেশের মাধ্যমে বৈদ্যুতিক রিকশা আমদানি করত। সস্তা ও পরিবহনের আরও ভালো মাধ্যম হিসেবে প্রতিষ্ঠিত শহরগুলির কাছে এটি পছন্দের ছিল। তবে ৫ মে ২০১১-এ এক আন্তঃমন্ত্রী বৈঠকের পর মূলত বেআইনিভাবে বৈদ্যুতিক সরবরাহের জন্য সরকার এই যানবাহনের আমদানি ও নির্মাণ নিষিদ্ধ করেছিল করেছিল এবং বিদ্যমান বৈদ্যুতিক রিকশাগুলিকে রাস্তা থেকে সরিয়ে দেওয়ার সিদ্ধান্ত নেওয়া হয়েছিল।
বৈদ্যুতিক রিকশা ভারতের জনগণের জীবিকা পালনে গুরুত্বপূর্ণ ভূমিকা প্রদান করে। কম দাম ও উচ্চ দক্ষতার জন্য তারা ভারতের রাস্তায় গ্রহণযোগ্য। বৈদ্যুতিক রিকশার সংখ্যা ক্রমশ বৃদ্ধি পাচ্ছে এবং দিল্লিসহ ভারতের অন্যান্য জায়গায় এটি বহুল ব্যবহৃত হচ্ছে।
প্রথমদিকে, বৈদ্যুতিক রিকশা ভারতের কোনো কেন্দ্রীয় আইন দ্বারা নিয়ন্ত্রিত ছিল না। কিন্তু ৩১ জুলাই ২০১৪-এ নিরাপত্তার জন্য পাবলিক ইন্টারেস্ট লিটিগেশনের (পিআইএল) মাধ্যমে দিল্লি উচ্চ আদালত রাজধানী দিল্লিতে বৈদ্যুতিক রিকশা নিষিদ্ধ করেছিল। দিল্লিতে বৈদ্যুতিক রিকশা নিয়ন্ত্রণের জন্য আয়োজিত এক মিছিলে তৎকালীন পরিবহন মন্ত্রী নিতিন গডকরি বলেছিলেন যে দিল্লির পৌরসংস্থাসমূহ কেবল ₹১০০ পারিশ্রমিকের দ্বারা বৈদ্যুতিক রিকশাদের নিয়ন্ত্রিত করতে পারত। রেজিস্ট্রেশনের পর পৌরসংস্থাসমূহ চালকদের জন্য পরিচয় কার্ড দিত যাতে করে তারা সহজে আয় করতে পারত। এই নীতি চালু হলে পৌরসংস্থা ও ট্রাফিক পুলিশ নীতি লঙ্ঘনের জন্য জরিমান্র পরিমাণ নির্দিষ্ট করত। কিন্তু এই নীতিকে কখনও বাস্তবায়িত করা হয়নি। ত্রিপুরার মতো কিছু রাজ্য পৌর বাই-ল বা রাজ্য আইনের দ্বারা বৈদ্যুতিক রিকশাদের নিয়ন্ত্রিত করেছিল। মার্চ ২০১৫-এ ভারতীয় সংসদ "মোটর গাড়ি (সংশোধনী) আইন, ২০১৫" পাস করেছিল, যার ফলে বৈদ্যুতিক রিকশা আইনসম্মত হয়েছিল।
বোলৎসমান সমীকরণ

বোলৎসমান সমীকরণ (ইংরেজি ভাষায়: Boltzmann equation) অস্ট্রীয় পদার্থবিজ্ঞানী লুডভিগ বোলৎসমান প্রণীত একটি সমীকরণ যা তরলের মধ্যে অবস্থিত একটি কণার পরিসাংখ্যিক বণ্টন ব্যাখ্যা করে। সমীকরণটির অন্য নাম "বোলৎসমান সঞ্চালন সমীকরণ" বা ট্রান্সপোর্ট সমীকরণ। এটি সাম্যাবস্থাহীন পরিসাংখ্যিক গতিবিদ্যার সবচেয়ে গুরুত্বপূর্ণ সমীকরণগুলোর একটি। সাম্যাবস্থাহীন পরিসাংখ্যিক গতিবিদ্যা এমন সব ব্যবস্থা নিয়ে আলোচনা করে যারা তাপগতীয় সাম্যাবস্থা থেকে দূরে আছে, উদাহরণস্বরূপ, যখন একটি তাপমাত্রা ঢাল বা তড়িৎ ক্ষেত্র প্রয়োগ করা হয় তখন ব্যবস্থা আর সাম্যাবস্থায় থাকে না। একটি তরলের মধ্য দিয়ে কীভাবে তাপ, আধান বা এ ধরনের অন্যান্য ভৌত রাশি সঞ্চালিত হয় তা ব্যাখ্যা করা যায় বোলৎসমান সমীকরণের মাধ্যমে। এই সঞ্চালন ব্যাখ্যা করতে পারলে তরলের মধ্যে তড়িৎ পরিবাহিতা, হল পরিবাহিতা, সান্দ্রতা এবং তাপীয় পরিবাহিতা-র মত সঞ্চালন ক্রিয়াগুলো বোঝা যায়। সমীকরণটি প্রণয়নের ১৪০ বছর পর ২০১০ সালে এর একটি বৈশ্বিক সমাধান বের করতে সক্ষম হন বিজ্ঞানীরা।
একটি স্থূল উদাহরণ দিয়ে এটি ব্যাখ্যা করা যায়। ধরা যাক একটি বদ্ধ বাক্সে দুটি কুঠুরী আছে এবং কুঠুরী দুটি একটি ছিদ্র দিয়ে সংযুক্ত। একটি কুঠুরীতে সাদা রঙের পাউডার এবং অন্যটিতে কালো রঙের পাউডার আছে, ছিদ্রটি বন্ধ। এবার ছিদ্রটি খুলে দিয়ে বাক্সটি ঝাকাতে শুরু করলে দুই কুঠুরীর পাউডার মিশতে শুরু করবে। অনেকক্ষণ ঝাকানোর পর দেখা যাবে সব পাউডার মিশে গেছে এবং তাদের রঙ হয়ে গেছে ধূসর। এই প্রক্রিয়াটি কিন্তু খুবই বিশৃঙ্খল ছিল, আমরা শুরুতে প্রতিটি পাউডার কণার বেগ বা অবস্থান নিয়ে একেবারেই মাথা ঘামাইনি, কোন সূচন দশা ঠিক করে দেইনি। এবং যদি একটি-দুটো কণার ক্ষেত্রে তেমনটি করতাম তাতেও পরিস্থিতির তেমন কোন পরিবর্তন ঘটত না। কিন্তু এই কণাগুলোকে আবার আলাদা করা প্রায় অসম্ভব, বা খুবই অসম্ভাব্য। পরিসংখ্যানের সূত্রমতে অসীমকাল ঝাঁকাতে থাকলে একবার না একবার সাদা-কালো পাউডার কণাগুলোকে পৃথক পৃথক কুঠুরীতে ফিরিয়ে আনা সম্ভব, কিন্তু সাধারণ অর্থে সম্ভাবনা খুবই কম।
বোলৎসমান সমীকরণ সময়ের সাথে সাথে একটি বণ্টন (আসলে "ঘনত্ব") অপেক্ষকের বিবর্তন নির্দেশ করে।
যাঁতি

যাঁতি বা জাঁতি এক প্রকার সরল যন্ত্র, সাধারণত সুপারি কাটার কাজে ব্যবহৃত হয়। বাংলাদেশ, ভারত, পাকিস্তানসহ এশিয়ার বিভিন্ন দেশে এর প্রচলন দেখা যায়। বাংলাদেশে এলাকাভেদে এর বিভিন্ন নাম প্রচলিত, যেমন: সিলেট অঞ্চলে এর নাম "ছুৎরা" (সুত্‌রা), ঢাকায় এর নাম "স্রোতা" বা "শ্রোতা", বরিশালে এর নাম সর্তা (ছরতা), চাটগাঁইয়া ভাষায় এর নাম সোরোতা। যান্ত্রিক কার্যক্রমের বিচারে যাঁতি অনেকটা কাপড় কাটার কাচির মতো কাজ করে। এর দুটো অংশ থাকে, একটি অংশ ধারালো, এবং অপর অংশটি ভোঁতা। সাধারণত ধারালো অংশটি উপরে থাকে, আর ভোঁতা অংশটি নিচে। উভয় অংশই একেবারে প্রান্তে একটি ছোট লোহার পেরেক-জাতীয় গঁজাল দিয়ে আটকানো থাকে। যে প্রান্তে অংশদ্বয় আটকানো থাকে, তার অন্য প্রান্তে সাধারণত হাত বসানোর উপযোগী করে গোলাকৃতি হাতল থাকে। সুপারি বা এজাতীয় বস্তু উভয় অংশের মাঝখানে রেখে হাতলে চাপ প্রয়োগ করা হয় এবং ধারালো অংশটি ঐ বস্তুকে কেটে ফেলে। অভিজ্ঞতার ভিত্তিতে ব্যক্তিবিশেষে এই কাটার ধরনে পার্থক্য হয়। কেউ কেউ বস্তুকে খুব ছোট করে কাটতে পারেন, কেউ যাঁতি ব্যবহারে দক্ষ নন। যাঁতি সাধারণত লোহা দিয়ে তৈরি হয়, এছাড়া পিতল দিয়েও যাঁতি তৈরি হতে দেখা যায়। ইদানীং সংকর ধাতুর যাঁতিও তৈরি হয়ে থাকে।
সংশয়বাদ

সংশয়বাদ শব্দটি অনেক বৃহৎ পরিসরে ব্যবহৃত হয়। যেকোন কিছুকে প্রশ্নবিদ্ধ করার মনোভাবকেই সংশয়বাদ বলা যেতে পারে। সাধারণ্যে বহুল প্রচলিত কোনো ধারণাকে সন্দেহ করা অর্থে সংশয়বাদ শব্দটি ব্যবহৃত হয়ে থাকে। কোনো কিছুর নিদর্শন পেলে তাকে বিনা বাক্য ব্যয়ে মেনে না নিয়ে বরং সেই নিদর্শনটিকে প্রশ্নবিদ্ধ করাই সংশয়বাদ। যারা সংশয়বাদের প্রতি আস্থা রাখেন বা সংশয়বাদ চর্চা করেন তাদেরকে সংশয়বাদী বলা হয়।
চিরায়ত দর্শন থেকেই সংশয়বাদের ইংরেজি প্রতিশব্দ, "স্কেপ্টিসিজম" শব্দটি এসেছে। প্রাচীন গ্রিসে কিছু দার্শনিক ছিলেন যারা "কোনো কিছুকেই নিশ্চিত বলে ঘোষণা দিতেন না বরং সব কিছুতেই তাদের নিজস্ব মতামত ব্যক্ত করতেন"। দার্শনিকদের এই ধারাটিকে তখন "Skeptikoi" বলা হতো। তাই Skeptikoi দার্শনিক ধারার দার্শনিকদের বৈশিষ্ট্যকেই স্কেপ্টিসিজম হিসেবে আখ্যায়িত করা হতে থাকে।
সিদ্ধার্থ মুখার্জী

সিদ্ধার্থ মুখার্জী (জন্ম: ১৯৭০) হলেন একজন ভারতীয়-বংশোদ্ভূত বাঙালি মার্কিন চিকিৎসক ও গদ্যলেখক। ২০১০ সালে তার "দি এম্পারার অফ অল ম্যালাডিজ: আ বায়োগ্রাফি অফ ক্যান্সার" বইটি প্রকাশিত হয়। এই বইটির জন্য তাকে "জেনারেল নোটিফিকেশন" বিভাগে পুলিৎজার পুরস্কার দেওয়া হয়।
সিদ্ধার্থ মুখার্জী ভারতের নতুন দিল্লিতে জন্মগ্রহণ করেন। তিনি দিল্লির সেন্ট কলম্বাস স্কুলে পড়াশোনা করেছিলেন। স্ট্যানফোর্ড ইউনিভার্সিটি থেকে বায়োলজিতে মেজর করার পর তিনি রোডস স্কলারশিপ নিয়ে অক্সফোর্ড বিশ্ববিদ্যালয়ে ভরতি হন। এখেন তিনি ইমিউনোলজিতে পিএইচ.ডি. করেন। স্নাতকস্তরের পড়াশোনা শেষ করে তিনি হার্ভার্ড মেডিক্যাল স্কুলে ভরতি হয়ে ইন্টার্নিস্ট হিসেবে প্রশিক্ষণ গ্রহণ করেন এবং ম্যাসাচুয়েটস জেনারেল হসপিটালে একটি অনকোলজি ফেলোশিপ পান।
সিদ্ধার্থ বর্তমানে নিউ ইয়র্ক সিটির কলম্বিয়া ইউনিভার্সিটিতে 'অ্যাসিস্ট্যান্ট প্রফেসর অফ মেডিসিন' পদে কর্মরত। তাছাড়া তিনি কলম্বিয়া ইউনিভার্সিটি মেডিক্যাল সেন্টারের একজন 'স্টাফ ক্যানসার ফিজিশিয়ান'।
২০১০ সালে "সিমোন অ্যান্ড শাস্টার" তার "দ্য এম্পারার অফ ম্যালাডিজ: আ বায়োগ্রাফি অফ ক্যান্সার" বইটি প্রকাশ করে। এই বইটিতে প্রাচীন মিশর থেকে আধুনিকতম কেমোথেরাপি ও টার্গেটেড থেরাপি পর্যন্ত মানুষের ক্যান্সার রোগনির্ণয় ও চিকিৎসার বিবর্তনের ইতিহাস বিধৃত হয়েছে। "দি ওপরাহ্‌ ম্যাগাজিন" বইটিকে "টপ ১০ বুকস অফ ২০১০" তালিকাভুক্ত করে। তাছাড়া বইটি "নিউ ইয়র্ক টাইমস"-এর "দ্য ১০ বেস্ট বুকস অফ ২০১০" এবং "টাইম" ম্যাগাজিনের "টপ ১০ ননফিকশন বুকস" তালিকারও অন্তর্ভুক্ত হয়। ২০১১ সালে বইটি ন্যাশনাল বুক ক্রিটিকস সার্কল অ্যাওয়ার্ড-এ ফাইনালিস্ট হিসেবে মনোনীতও হয়। ১৮ এপ্রিল, বইটি মার্কিন যুক্তরাষ্ট্রের সবচেয়ে সম্মানজনক পুলিৎজার পুরস্কার (জেনারেল নোটিফিকেশন বিভাগে) লাভ করে।
২০১১ সালে "টাইম" ম্যাগাজিন ড. মুখার্জীকে পত্রিকার "১০০ মোস্ট ইনফ্লুয়েন্সিয়াল পিপল" তালিকায় অন্যান্য শিল্পী, বিজ্ঞানী ও রাজনীতিবিদদের সঙ্গে অন্তর্ভুক্ত করে।
ড. মুখার্জী নিউ ইয়র্কে বাস করেন। তিনি শিল্পী সারাহ জে-কে বিবাহ করেছেন। তাদের লীলা ও আর্যা নামে দুই কন্যা রয়েছে।
জোড়াবাগান বিধানসভা কেন্দ্র

জোড়াবাগান বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি অধুনালুপ্ত বিধানসভা কেন্দ্র।
সীমানা পুনর্নির্ধারণ কমিশনের নির্দেশ অনুসারে, জোড়াবাগান বিধানসভা কেন্দ্রটি ২০১১ সালে অবলুপ্ত হয়েছে।
এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
২০০৬ সালের বিধানসভা নির্বাচনে ১৪২ নং জোড়াবাগান বিধানসভা কেন্দ্র থেকে সিপিআই (এম)-এর পরিমল বিশ্বাস নিকটতম প্রতিদ্বন্দ্বী তৃণমূল কংগ্রেসের সঞ্জয় বক্সিকে পরাজিত করেন। ২০০৪ সালে উপনির্বাচনে সিপিআই (এম)-এর পরিমল বিশ্বাস জাতীয় কংগ্রেসের রাজেশ কুমার সিনহাকে পরাজিত করে এই আসন থেকে নির্বাচিত হন। উপনির্বাচন হয়েছিল এখানকার স্থানীয় বিধায়ক সুধাংশু শীল লোকসভায় নির্বাচিত হয়ে চলে যাওয়ার জন্য। ২০০১ সালে সিপিআই (এম)-এর সুধাংশু শীল তৃণমূল কংগ্রেসের সঞ্জয় বক্সিকে পরাজিত করেন। ১৯৯৬ সালে কংগ্রেসের সঞ্জয় বক্সি সিপিআই (এম)-এর সরলা মাহেশ্বরীকে পরাজিত করেছিলেন। কংগ্রেসের সুব্রত মুখোপাধ্যায় ১৯৯১ সালে বিজেপির শান্তিলাল জৈনকে ১৯৮৭ ও ১৯৮২ সালে সিপিআই (এম)-এর সরলা মাহেশ্বরীকে এখান থেকে পরাজিত করেছিলেন। ১৯৭৭ সালে জনতা পার্টির হরিপদ ভারতী এখান থেকে সিপিআই (এম)-এর হরপ্রসাদ চট্টোপাধ্যায়কে পরাজিত করেছিলেন।
জোড়াবাগান বিধানসভা কেন্দ্র থেকে ১৯৭২ সালে কংগ্রেসের ইলা রায়, ১৯৭১ ও ১৯৬৯ সালে কংগ্রেসের নেপালচন্দ্র রায়, ১৯৬৭ সালে কংগ্রেসের আর কে পোদ্দার, ১৯৬২ ও ১৯৫৭ সালে কংগ্রেসের নেপালচন্দ্র রায়, ১৯৫১ সালে স্বাধীন ভারতের প্রথম নির্বাচনে কংগ্রেসের রামলগন সিংহ জয়ী হন।
রীতা ফারিয়া

রীতা ফারিয়া পাওয়েল (ডাকনাম: ফারিয়া ; জন্ম: ২৩ আগস্ট ১৯৪৩) ভারতীয় উপমহাদেশের প্রথম নারী হিসেবে ১৯৬৬ সালে মিস ওয়ার্ল্ড নির্বাচিত হয়েছিলেন। ঐ বছরের শুরুতেই "মিস বোম্বে" মুকুট জয় করার পাশাপাশি তিনি ইভ’স উইকলি’র "মিস ইণ্ডিয়া" প্রতিযোগিতায় বিজয়ী হন।
৪০ বছর পূর্বে মিস ওয়ার্ল্ড মুকুটধারী এবং মুম্বাইয়ে বেড়ে উঠা রীতা ঐ সময়ে বিশ্বব্যাপী অত্যন্ত জনপ্রিয় ও সুপরিচিত ভারতীয় হিসেবে পরিচিত ছিলেন। ঐশ্বরিয়া রাই যদিও একই মুকুট দখল করেছেন ১৯৯৪ সালে, তবুও ১৯৬০-এর দশকে তারচেয়েও অধিক জনপ্রিয় তারকা ছিলেন রীতা ফারিয়া।
গ্রান্ট মেডিক্যাল কলেজ এবং স্যার জে. জে. গ্রুপ অব হসপিটালে পড়াশোনা করে এম.বি.বি.এস ডিগ্রী অর্জন করেন রীতা ফারিয়া। পড়াশোনা চলাকালেই সহপাঠী বন্ধুদের উৎসাহে মিস বোম্বে প্রতিযোগিতায় নাম লেখান তিনি।
মেডিক্যালের ছাত্রী রীতা ফারিয়া মিস বোম্বে প্রতিযোগিতায় প্রবেশ করেন কোনরূপ চিন্তা-ভাবনা না করেই। জয়ের সম্ভাবনার কথা বিচার-বিবেচনায় না এনে শুধুমাত্র বন্ধুদের উৎসাহে ও সাহসের উপর নির্ভর করে সুইমস্যুট পরিধান এবং মিষ্ট হাসির মাধ্যেম "মিস বোম্বে" খেতাব জয় করেন। শুধু এই জয়ই নয়, ভারতের পক্ষ থেকে তাকে মিস ওয়ার্ল্ড প্রতিযোগিতায় প্রতিনিধি হিসেবে প্রেরণ করা হয়। রীতা ঠাণ্ডা মাথায়, শান্ত চিত্তে এবং উচ্চস্তরের শৈল্পিক বাক-ভঙ্গীমা প্রয়োগের মাধ্যমে সকলের মন জয় করেন। চূড়ান্ত প্রতিযোগিতায় রীতা বিচারকমণ্ডলী হিসেবে উপস্থিত সকলকে তার সহজাত সৌন্দর্য্য, গুরুত্ব, সর্বোপরি স্বীয় বুদ্ধিমত্তা প্রয়োগের মাধ্যমে বিমোহিত করেন। তিনি একে-একে যুগোস্লাভিয়ার নিকিকা ম্যারিনোভিক (১ম রানার-আপ), গ্রীসের এফি ফনটিনি প্লাম্বি (২য় রানার-আপ), ব্রাজিলের মার্লুচ্চি ম্যানভেইলার রোচা (৩য় রানার-আপ)-কে পিছনে ফেলে অসাধারণ সাফল্য হিসেবে মিস ওয়ার্ল্ড খেতাব জয় করেন।
মিস ওয়ার্ল্ড জয়ের এক বছর পর রীতা মডেলিং এবং চলচ্চিত্রে অংশগ্রহণের প্রস্তাব প্রত্যাখ্যান করেন। ভবিষ্যত পরিকল্পনা বাস্তবায়নের লক্ষ্যে চিকিৎসাশাস্ত্রে মনোনিবেশ ঘটান রীতা। ১৯৯৮ সালে ফেমিনা মিস ইণ্ডিয়া প্রতিযোগিতায় বিচারকমণ্ডলীর একজন ছিলেন তিনি। এছাড়াও, মিস ওয়ার্ল্ড প্রতিযোগিতায় কয়েকটি পর্বে বিচারক হিসেবে দায়িত্ব পালন করেছিলেন তিনি।
এন্ডিওক্রাইনোলোজিস্ট ডেভিড পাওয়েলের সঙ্গে সংসারধর্ম পালন করার জন্যে ডাঃ রীতা ফারিয়া পাওয়েল নামে বর্তমানে আয়ারল্যান্ডের রাজধানী ডাবলিনে বসবাস করছেন তিনি। তাদের বিয়ে হয় ১৯৭১ সালে। বিয়ের পর ফারিয়া তার স্বামীর পদবী বা শেষ নাম ধারণ করেন। পাওয়েল দম্পত্তির ঘরে ২ সন্তান এবং ৫ নাতি-নাতনী রয়েছে।
পটুয়াখালী সরকারি পলিটেকনিক ইনস্টিটিউট

পটুয়াখালী পলিটেকনিক ইনস্টিটিউট () বাংলাদেশের একটি পুরাতন ও বৃহত্তম পলিটেকনিক ইনস্টিটিউট। 
এটি ১৯৮৯ সালে প্রতিষ্ঠিত হয়। অত্র প্রতিষ্ঠানে চার বছর মেয়াদী ৫টি বিভাগ রয়েছে।
"পটুয়াখালী পলিটেকনিক ইনস্টিটিউট পটুয়াখালী জেলার পটুয়াখালী সদর উপজেলার আরামবাগে অবস্থিত।"
মূল ক্যাম্পাসে একটি চারতলা ভবন, একটি ওয়ার্কসপ ভবন এবং একটি তিনতলা কম্পিউটার ভবন রয়েছে। এছাড়াও অফিস, লাইব্রেরী, এবং ল্যাবরেটরী এবং একটি ২০০ ধারণ ক্ষমতা সম্পন্ন অডিটোরিয়াম রয়েছে এবং মূল ভবনের উত্তর পাশে রয়েছে মসজিদ সংলগ্ন শহীদ মিনার। এছাড়াও ক্যাম্পাসে রয়েছে একটি খেলার মাঠ ।
একাডেমিক টেকনোলজি সমূহের মধ্যে রয়েছে
ছাত্রদের জন্য একটি এবং ছাত্রীদের জন্য একটি আবাসিক হল রয়েছে। ছাত্রীদের আবাসিক হল খোলা থাকলেও ছাত্রদের আবাসিক হল অনেক বছর ধরে বন্ধ আছে।
হযরত ইয়ার উদ্দিন খলিফা হল [ছেলে]
বেগম রোকেয়া হল [মেয়ে]